**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO ILGALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

 Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį ir Klaipėdos miesto savivaldybės administracijos patikėjimo teise valdomą, naudojamą ir disponuojamą ilgalaikį materialųjį turtą – kompiuterinę ir programinę įrangą.

**2. Projekto rengimo priežastys ir kuo remiantis parengtas sprendimo projektas.**

 Vadovaujantis Lietuvos Respublikos socialinės apsaugos ir darbo ministro 2002-11-18 įsakymu Nr. 145 „Dėl Strateginės partnerystės programos įgyvendinimo“ bei 2004-02-03 Lietuvos Respublikos Vyriausybės Nutarimu Nr.110 „Dėl 2004 metų Lietuvos Respublikos Valstybės biudžeto asignavimų paskirstymo pagal tvirtinamas programas patvirtinimo“, 2005-04-06 Socialinės apsaugos ir darbo ministerija ir Klaipėdos miesto savivaldybės administracija sudarė strateginės partnerystės sutartį. Šia sutartimi Socialinės apsaugos ir darbo ministerija aprūpino savivaldybės administracijos padalinius, atsakingus už socialinės paramos teikimą ir vaikų teisių apsaugą, būtina kompiuterine ir programine įranga.

 Savivaldybės administracijos sudaryta komisija atlikusi metinę turto inventorizaciją ir informavimo ir e. paslaugų skyriaus specialistai nustatė, kad kompiuterinė ir programinė įranga yra technologiškai pasenusi, fiziškai nusidėvėjusi, neveikianti ir siūlė šį turtą nurašyti.

 Klaipėdos miesto savivaldybės administracija raštu kreipėsi į Lietuvos Respublikos socialinės apsaugos ir darbo ministeriją dėl sutikimo nurašyti kompiuterinę ir programinę įrangą. Minėtos institucijos sutikimas buvo gautas.

 Šis Savivaldybės tarybos sprendimas reikalingas Klaipėdos miesto savivaldybės administracijos patikėjimo teise valdomam, naudojamam ir disponuojamam ilgalaikiam materialiajam turtui nurašyti.

**3. Kokių rezultatų laukiama.**

 Klaipėdos miesto savivaldybės administracijos naudojamas ilgalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti Klaipėdos miesto savivaldybės administracijos patikėjimo teise valdomą, naudojamą ir disponuojamą ilgalaikį materialųjį turtą, kaip netinkamą naudoti.

Teikiame svarstyti šį sprendimo projektą.

PRIDEDAMA:

1. 2005-04-06 Strateginės partnerystės sutartis Nr.292/J4-285, 4 lapai;
2. 2014-08-19 Lietuvos Respublikos socialinės apsaugos ir darbo ministerijos sutikimas Nr. (5.29-73)SD-6102 „Dėl ilgalaikio materialiojo turto, perduoto Klaipėdos miesto savivaldybei valdyti patikėjimo teise, pripažinimo netinkamu naudoti ir jo nurašymo“, 1 lapas.

Turto skyriaus vedėja Genovaitė Paulikienė